
Hakassin kieli 


Hakassin kieli kuuluu altailaisten kielten turkkilais- 
tataarilaiseen ryhmään. Hakassia puhuu äidinkielenään 
noin 60 200 ihmistä, joista suurin osa asuu Hakassiassa, 
jonka toinen virallinen kieli hakassi myös on. Lisäksi 
hakassin kielen puhujia asuu jonkin verran ympäröivillä 
alueilla, kuten Tuvassa, Kemerovon alueella ja 
Evenkiassa. Vuonna 1989 76,1 prosenttia hakasseista 
ilmoitti äidinkielekseen hakassin. 

Hakassin lähimmät sukukielet ovat muut 
pohjoisturkkilaiset kielet: soori, ts ulym , tuva, tofa, 
jakuutti ja dolgaani. 

Hakassin kielessä on vaikutteita mongolin ja venäjän 
kielistä sekä jonkin verran myös arabiasta ja persiasta. 

Murteet 


Hakassin kieli jakaantuu useaan toisiaan lähellä olevaan 
murteeseen. Murteita ovat sagai, katsa, koibal, beltir ja 
kyzyl ja niiden nimet tulevat eri hakassiheimojen 
nimistä. Oikeastaan nämä murteiden ja heimojen nimet 
edustavat hakassien vanhoja hallintoyksikköjen nimiä 
eivätkä niinkään murreryhmiä tai heimoja. Kaikkien 
näiden murteiden puhujat käyttävät murreryhmien 
yhteisnimenä sanaa tadar tili, mikä tarkoittaa tataarin kieltä. Nykyisen Kemerovon alueella sijaitsevan 
Sorian alkuperäisten asukkaiden puhuma soorin kieli, luetaan toisinaan yhdeksi hakassin kielen murteeksi. 

Kielen tutkiminen 


Hakassi 

Oma nimi 

Xakas tili, Tadar tili, Xakaspa 

Muu nimi 

Abakanin tataari, Abakanin turkki, 
Jenisein turkki 

Tiedot 

Alue 

Hakassia, Tuva, Evenkia 

Virallinen 

kieli 

Hakassia 

Puhujia 

60 168 

Sija 

ei sadan suurimman joukossa 

Kirjaimisto 

kyrillinen 

Kielenhuolto 

- 

Kielitieteellinen luokitus 

Kielikunta 

altailaiset kielet 

Kieliryhmä 

turkkilaiset kielet 
pohjoisturkkilaiset kielet 

Kielikoodit 

ISO 639-1 

- 

ISO 639-2 

- 

ISO 639-3 

kjh (http://www-01.sil.org/iso639- 


3/documentation.asp?id=kjh) 


Ohje 


Hakassin kielen tutkiminen ja tallentaminen aloitettiin 1800-luvun puolivälissä. Suomalainen kielitieteilijä 
M. A. Castren oli yksi ensimmäinen hakassin kielen tutkijoista. Matkallaan Keski-Aasian pohjoisosaan 
1845-1849 Castren kirjoitti tutkielman koibaalin murteesta ja tallensi kansanrunoutta. Wilhelm Radloff 
matkusteli Etelä-Siperian alueella erityisesti 1859-1870 välisenä aikana. Hän puolestaan julkaisi yhdessä 
eräiden muiden tutkijoiden kanssa neljäosaisen sanakirjan ja kymmenosaisen sarjan turkkilaisia kieliä 
käsitteleviä tekstejä. Sarjan toinen osa käsitteli Radloffin keräämää hakassimateriaalia, jotka oli käännetty 
saksaksi. Sarjan yhdeksäs osa käsitteli myös hakassin kieltä ja se oli Radloffin oppilaan Katanovin tekemä. 
Katanov itse oli hakassi ja kuului sagai-murreryhmään. 

Kirjakieli 


Hakassin kirjakieli kehitettiin vasta Venäjän vallankumouksen jälkeen Neuvostoliitossa. Kirjakieli pohjautuu 
keskisiin sagain ja katsan murteisiin. Beltirin murre on omaksunut paljon vaikutteita sagain murteesta ja 
koibaalin murre puolestaan katsan murteesta. Hakassille kehitettiin kyrillinen kirjaimisto vuonna 1924, 









johon lisättiin joitain lisäkirjäimiä. Kyrillinen kirjaimisto korvattiin latinalaisella kirjaimistolla vuonna 1929, 
mutta vuonna 1939 siirryttiin takaisin kyrilliseen kirjaimistoon. Hakassien suunnitelman mukaan hakassin 
kieltä olisi tarkoitus siirtyä kirjoittamaan uusilla turkin kielen kirjaimistoon perustuvalla latinalaisella 
kirjaimistolla vuonna 2010. 

Aiheesta muualla 

■ Hakassin kielen aakkoset (http://www.writingsystems.net/languages/khakass/index.htm) 

Turkkilaiset kielet 

azeri | baskiiri | dolgaani | gagauzi | hakassi | haladzi | jakuutti | karaiimi | karakalpakki | karatsai-balkaari | kaskai 
| kazakki | krimintataari | kumykki | nogai | salaari | soori | tataari | tofa | tsuvassi | turkki | turkmeeni | tuva | 
uiguuri | uzbekki 


Noudettu kohteesta "https://fi.wikipedia.Org/w/index. php?title=Hakassin_kieli&oldid=14683130” 

